ddrg/super_eurlex huggingface dataset:
DA Den Europæiske Unions Tidende C 221/49

Appel iværksat den 9. juni 2010 af Luigi Marcuccio til prøvelse af Personalerettens kendelse af 25. marts 2010 i sag F-102/08, Marcuccio mod Kommissionen

(Sag T-256/10 P)

()

2010/C 221/80

Processprog: italiensk

Parter

Appellant: Luigi Marcuccio (Tricase, Italien) (ved avvocato G. Cipressa)

Den anden part i appelsagen: Europa-Kommissionen

Appellantens påstande

— Under alle omstændigheder ophæves den appellerede kendelse fuldt ud og uden undtagelser.

— Det fastslås, at søgsmålet i første instans, i relation til hvilket den appellerede kendelse blev afsagt, fuldt ud kunne antages til realitetsbehandling.

— Principalt: Appellanten gives fuldt ud og uden undtagelser medhold i påstandene i søgsmålet for førsteinstansen.

— Europa-Kommissionen tilpligtes at betale appellanten samtlige de omkostninger, som han har afholdt såvel i sagen i første instans som i den foreliggende appelsag.

— Subsidiært: Sagen hjemvises til fornyet behandling af Personaleretten i en anden sammensætning med henblik på, at den træffer fornyet afgørelse i sagen.

Anbringender og væsentligste argumenter

Denne appel er iværksat til prøvelse af Personalerettens kendelse af 25. marts 2010. Ved kendelsen afviste Personaleretten delvist og forkastede delvist som åbenbart ugrundet det søgsmål, som appellanten havde anlagt med påstand om, at det blev fastslået, at den afgørelse, hvorved Kommissionen afviste at sende appellanten en kopi af de fotos, der blev taget ved appellantens flytning fra dennes bolig i Luanda (Angola), og at destruere ethvert dokument vedrørende denne flytning samt med påstand om, at Kommissionen tilpligtedes at betale erstatning for den skade, som appellanten blev forvoldt ved den omstændighed, at Kommissionen havde gennemtvunget denne flytning mod appellantens vilje, var en nullitet eller om, at den i det mindste blev annulleret.

Appellanten har til støtte for sin appel gjort gældende, at kendelsen fuldstændig savner en begrundelse, og at der foreligger en tilsidesættelse af de retsgrundsætninger, der regulerer bevisførelse og bevis, af artikel 94 i Personalerettens procesreglement, af Kommissionens forpligtelse til at yde appellanten bistand og af princippet om god forvaltningsskik.

Appellanten gør ligeledes gældende, at Personaleretten har undladt at tage stilling til tre af hans påstande.
Hvad angår manglerne ved sammenslutningen af producenter SAT Toyals kontrolordning for anerkendelse har Kommissionen anført, at forbuddet mod at samle mere end 20 % af stemmerne i en sammenslutning af producenter hos et enkelt medlem af sammenslutningen ligeledes skal finde anvendelse på fysiske personer, som er aktionærer i selskaber, der for deres vedkommende er medlemmer af en sammenslutning af producenter. Kongeriget Spanien har gjort gældende, at bestemmelsen i artikel 14, stk. 2, i forordning nr. 1432/2003 udelukkende finder anvendelse på organisationens medlemmer, men uden at det er nødvendigt at undersøge sammensætningen af aktionærerne i de selskaber, som har tilsluttet sig sammenslutningen af producenter.
DA Den Europæiske Unions Tidende C 209/50

Sag anlagt den 31. maj 2010 — KNUT IP Management mod KHIM — Zoologischer Garten Berlin (KNUT — DER EISBÄR)

(Sag T-250/10)

()

2010/C 209/75

Stævningen er affattet på tysk

Parter

Sagsøger: KNUT IP Management Ltd. (London, England) (ved Rechtsanwalt C. Jaeckel)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Zoologischer Garten Berlin AG (Berlin, Tyskland)

Sagsøgerens påstande

— Afgørelse truffet den 17. marts 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 650/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: KNUT IP Management Ltd.

Det omhandlede EF-varemærke: Ordmærket »KNUT — DER EISBÄR« for varer og tjenesteydelser i klasse 9, 16, 25, 28 og 41

Indehaver af det i indsigelsessagen påberåbte varemærke eller tegn: Zoologischer Garten Berlin AG

Det i indsigelsessagen påberåbte varemærke eller tegn: Det tyske ordmærke »KNUD« for varer og tjenesteydelser i klasse 9, 16 og 28; det tyske ordmærke »Knut der Eisbär« for varer og tjenesteydelser i klasse 16, 25, 28 og 41; det tyske ordmærke »KNUT« for varer og tjenesteydelser i klasse 3, 4, 5, 8, 9, 11, 12, 14, 16, 18, 20, 21, 24, 25, 28, 29, 30, 32, 33, 35, 39, 41, 42 og 43, og det tyske ordmærke »KNUT« for varer og tjenesteydelser i klasse 16, 18, 21, 25, 28, 35, 41 og 42

Indsigelsesafdelingens afgørelse: Delvis medhold i indsigelsen.

Appelkammerets afgørelse: Medhold i klagen og indsigelsen imødekommet fuldt ud.

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 207/2009 (1) da der ikke foreligger risiko for forveksling mellem de omtvistede varemærker.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 209/40

Sag anlagt den 18. maj 2010 — Kommissionen mod EU Research Projects

(Sag T-220/10)

()

2010/C 209/62

Processprog: engelsk

Parter

Sagsøger: Europa-Kommissionen (ved N. Bambara, som befuldmægtiget, og lawyer C. Erkelens)

Sagsøgt: EU Research Projects Ltd (Hungerford, Det Forenede Kongerige)

Sagsøgerens påstande

— EU Research Projets tilpligtes at tilbagebetale Kommissionen et hovedbeløb på 102 039,32 EUR med tillæg af morarenter beregnet efter en rentesats på 4,80 % fra den 28. december 2006 frem til datoen for betaling af det skyldige beløb, og

— EU Research Projects tilpligtes at betale sagens omkostninger, herunder Kommissionens omkostninger.

Søgsmålsgrunde og væsentligste argumenter

Kommissionen har anlagt nærværende sag i henhold til artikel 272 TEUF med henblik på tilbagebetaling af det ifølge Kommissionen angiveligt til sagsøgte for meget betalte beløb, der udgør 102 039,32 EUR med tillæg af renter beregnet efter en rentesats på 4,80 % fra datoen for gældens forfald, dvs. den 28. december 2006.

Inden for rammerne af Det Europæiske Fællesskabs femte program for forskning, teknologisk udvikling og demonstration (1998-2002) indgik Kommissionen bl.a. med EU Research Projects Ltd en »aftale om forsknings- og teknologiske udviklingsprojekter« under sagsnummer IST-2001-34850. Det beløb, som Kommissionen kræver betalt i henhold til nævnte aftale, er lig forskellen mellem det forudbetalte beløb, som sagsøgte modtog, og de af Kommissionen anerkendte samlede tilskudsberettigede omkostninger i overensstemmelse med de relevante bestemmelser i kontrakten, som følge af sagsøgtes tilbagetrækning fra projektet og endvidere på baggrund af sagsøgtes overtrædelse af de relevante kontraktuelle forpligtelser.

Til støtte for sit søgsmål har Kommissionen fremsat et enkelt anbringende: Kommissionen gør gældende, at sagsøgte har brudt sine kontraktuelle forpligtelser, da sagsøgte ikke har tilbagebetalt Kommissionen et beløb svarende til forskellen mellem det finansielle tilskud, som Kommissionen skulle yde sagsøgte, og det samlede beløb af forudbetalte tilskud, som sagsøgte allerede havde modtaget. Det finansielle tilskud, der skal ydes sagsøgte, er mindre end det samlede beløb, som Kommissionen har udbetalt gennem forudbetalingerne. Det følger desuden af belgisk lovgivning, som finder anvendelse på aftalen, at beløb der er blevet udbetalt uden at være skyldige (uretmæssig udbetaling), kan kræves tilbagebetalt. Kommissionen gør således gældende, at sagsøgte er pligtig at betale det skyldige beløb.
DA Den Europæiske Unions Tidende C 209/51

Sag anlagt den 28. maj 2010 — Cross Czech mod Kommissionen

(Sag T-252/10)

()

2010/C 209/76

Processprog: engelsk

Parter

Sagsøger: Cross Czech a.s. (Prag, Den Tjekkiske Republik) (ved lawyer T. Schollaert)

Sagsøgt: Europa-Kommissionen

Sagsøgerens påstande

— Annullation af Kommissionens beslutning nr. INFSO-02/FD/GVC/Isc D(2010) 208676 af 12. marts 2010.

— Kommissionen tilpligtes at betale sagsøgerens omkostninger.

Søgsmålsgrunde og væsentligste argumenter

Med sit søgsmål har sagsøgeren i henhold til artikel 263 TEUF nedlagt påstand om annullation af Kommissionens beslutning nr. INFSO-02/FD/GVC/Isc D(2010) 208676 af 12. marts 2010, reference nr. 09-BA74-006, der er et brev, som bekræfter konklusionerne i revisionsrapport B74-06 vedrørende en revision af regnskaberne for perioden fra den 1. februar 2005 til den 30. april 2008 for projekterne eMapps.com, CEEC IST NET og TRANSFER EAST, som blev gennemført i forbindelse med EU’s sjette rammeprogram for forskning og teknologisk udvikling (2002-2006).

Sagsøgeren har til støtte for sine påstande fremsat følgende anbringender:

Sagsøgeren gør gældende, at den anfægtede beslutning udgør en tilsidesættelse af Traktaten eller af retsregler vedrørende dens gennemførelse, idet den:

— er baseret på fejlagtig og utilstrækkelig sagsoplysning fra Kommissionens side

— afspejler den urigtige anvendelse af kontakterne vedrørende de pågældende projekter — navnlig for så vidt angår konklusionen om, at sagsøgeren misligholdte disse kontrakter

— er baseret på et åbenbart urigtigt skøn af de faktiske omstændigheder, der er forbundet med den påståede misligholdelse af kontrakterne i forbindelse med disse projekter, hvilket udgør en tilsidesættelse af de nødvendige retlige normer og dermed til en urigtig retsanvendelse

— er baseret på utilstrækkelige begrundelser og
DA Den Europæiske Unions Tidende C 209/48

Sag anlagt den 28. maj 2010 — medi mod KHIM — Deutsche Medi Präventions (deutschemedi.de)

(Sag T-247/10)

()

2010/C 209/72

Stævningen er affattet på tysk

Parter

Sagsøger: medi GmbH & Co. KG (Bayreuth, Tyskland) (ved Rechtsanwälte D. Terheggen, H. Lindner og T. Kiputh)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Deutsche Medi Präventions GmbH (Düsseldorf, Tyskland)

Sagsøgerens påstande

— Afgørelse truffet den 16. marts 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1366/2008-4) annulleres.

— Der gives i dens helhed afslag på EF-varemærkeansøgning nr. 5 089 099.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Deutsche Medi Präventions GmbH.

Det omhandlede EF-varemærke: Ordmærket »deutschemedi.de« for tjenesteydelser i klasse 35.

Indehaver af det i indsigelsessagen påberåbte varemærke eller tegn: medi GmbH & Co. KG.

Det i indsigelsessagen påberåbte varemærke eller tegn: Det tyske ordmærke »medi.eu« for varer og tjenesteydelser i klasse 5, 10, 35, 39, 41, 42 og 44; det tyske ordmærke »medi welt« for varer og tjenesteydelser i klasse 5, 10, 35, 38, 39, 41, 42, 43 og 44; det tyske ordmærke »medi-Verband« for varer og tjenesteydelser i klasse 5, 10, 35, 38, 39, 41, 42, 43 og 44; EF-ordmærket »World of medi« for varer og tjenesteydelser i klasse 3, 5, 10, 35, 41 og 42; det tyske figurmærke, som indeholder ordbestanddelen »medi Ich fühl mich besser«, for varer og tjenesteydelser i klasse 5, 10, 35, 38, 39, 41, 42, 43 og 44; det i Den Europæiske Union erhvervsmæssigt anvendte handels- og firmanavn, som indeholder ordbestanddelen »medi«, for alle de varer og tjenesteydelser, der er omfattet af de ovennævnte varemærker.

Indsigelsesafdelingens afgørelse: Medhold i indsigelsen.

Appelkammerets afgørelse: Medhold i klagen og indsigelsen forkastet.

Søgsmålsgrunde: Tilsidesættelse af artikel 8, stk. 1 og 4, i forordning (EF) nr. 207/2009 (1), da der mellem de omtvistede varemærker foreligger risiko for forveksling, og idet sagsøgeren har bevist, at denne er indehaver af handels- og firmanavnet, samt tilsidesættelse af retten til at blive hørt i henhold til artikel 73 i forordning nr. 207/2009.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 209/44

Sag anlagt den 21. maj 2010 — Timehouse mod KHIM (form som et ur)

(Sag T-235/10)

()

2010/C 209/67

Processprog: tysk

Parter

Sagsøger: Timehouse GmbH (Eystrup, Tyskland) (ved Rechtsanwalt V. Knies)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 11. marts 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 0942/2009-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et tredimensionalt varemærke, der forestiller et ur for varer i klasse 14

Undersøgerens afgørelse: Afslag på EF-varemærkeansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b), i forordning nr. 207/2009 (1), da varemærket besidder det fornødne særpræg.

(1) Rådets forordning (EF) nr. 40/94 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 234/41

Sag anlagt den 8. juni 2010 — Ax mod Rådet

(Sag T-259/10)

()

2010/C 234/75

Processprog: tysk

Parter

Sagsøger: Thomas Ax (Neckargemünd, Tyskland) (ved Rechtsanwalt J. Baumann)

Sagsøgt: Rådet for Den Europæiske Union

Sagsøgerens påstande

— Rådets forordning (EU) nr. 407/2010 af 11. maj 2010 om oprettelse af en europæisk finansiel stabiliseringsmekanisme annulleres.

— Rådet tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anfægtet forordning (EU) nr. 407/2010 (1).

Sagsøgeren har som begrundelse for søgsmålet bl.a. gjort gældende, at den støtte, som frigives ved den anfægtede forordning, er i strid med forbuddet i artikel 125 TEUF mod at hæfte og indestå for forpligtelser, som andre medlemsstater har indgået.

Endvidere er forordning nr. 407/2010 ikke omfattet af bemyndigelsen i artikel 122 TEUF. Det gøres i den forbindelse gældende, at de berørte medlemsstater ikke er i alvorlig risiko for store vanskeligheder som omhandlet i denne bestemmelse som følge af spekulationsangrebene. Endvidere beror vanskelighederne som følge af spekulationsangrebene ikke på usædvanlige begivenheder, som de berørte medlemsstater ikke selv er herre over.

(1) Rådets forordning (EU) nr. 407/2010 af 11.5.2010 om oprettelse af en europæisk finansiel stabiliseringsmekanisme (EUT L 118, s. 1).
DA Den Europæiske Unions Tidende C 234/44

Sag anlagt den 22. juni 2010 — mPAY24 GmbH mod KHIM — ULTRA d.o.o. Proizvodnja elektronskih naprav (MPAY 24)

(Sag T-275/10)

()

2010/C 234/79

Stævningen er affattet på engelsk

Parter

Sagsøger: mPAY24 GmbH (Wien, Østrig) (ved lawyers Dr. H.G. Zeiner og S. Di Natale)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: ULTRA d.o.o. Proizvodnja elektronskih naprav (Zagorje ob Savi, Slovenien)

Sagsøgerens påstande

— Afgørelse truffet den 22. marts 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 1102/2008-1) annulleres.

— Harmoniseringskontoret tilpligtes at betale sagens omkostninger.

— Den anden part i sagen for appelkammeret tilpligtes at betale sagens omkostninger, hvis denne indtræder som intervenient i nærværende sag.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »MPAY24« for varer og tjenesteydelser i klasse 9, 16, 35, 36 og 38 — EF-varemærkeansøgning nr. 2601656

Indehaver af EF-varemærket: mPAY24 GmbH

Indgiveren af begæringen om, at EF-varemærket erklæres ugyldigt: ULTRA d.o.o. Proizvodnja elektronskih naprav

Varemærkerettigheder påberåbt af indgiveren af ugyldighedsbegæringen: Indgiveren af ugyldighedsbegæringen har påberåbt sig absolutte registreringshindringer i henhold til artikel 52, stk. 1, litra a), artikel 7, stk. 1, litra b) og c), og artikel 7, stk. 2, i Rådets forordning (EF) nr. 207/2009

Annullationsafdelingens afgørelse: Afslag på ugyldighedsbegæringen

Appelkammerets afgørelse: Medhold i klagen og som følge heraf blev Annullationsafdelingens afgørelse annulleret og det registrerede EF-varemærke erklæret ugyldigt

Søgsmålsgrunde: Sagsøgeren gør to anbringender gældende til støtte for sit søgsmål.

Ved sit første anbringende gør sagsøgeren gældende, at den anfægtede afgørelse tilsidesætter artikel 7, stk. 1, litra b) og c), i Rådets forordning (EF) nr. 207/2009, idet appelkammeret fejlagtigt fandt, at denne artikels bestemmelser finder anvendelse på det omtvistede EF-varemærke. Navnlig begik Første Appelkammer fejl ved: i) at ændre den tidligere afgørelse truffet af Andet Appelkammer den 21. april 2004 vedrørende de samme spørgsmål og støttet på de samme grunde, og ii) ved at konkludere, at det omtvistede EF-varemærke er beskrivende for de omhandlede varer og tjenesteydelser, samt at det mangler fornødent særpræg.

Ved sit andet anbringende gør sagsøgeren gældende, at den anfægtede afgørelse ikke er i overensstemmelse med bestemmelserne i Rådets forordning (EF) nr. 207/2009, idet appelkammeret fejlagtigt annullerede det omtvistede EF-varemærke for alle varer og tjenesteydelser i klasse 9, 16, 35, 36 og 38 blot på grundlag af tvivlsomme og uunderbyggede antagelser.
—

Rådets forordning (EU) no. 1284/2009 af 22. december 2009 om visse særlige restriktive foranstaltninger over for Republikken Guinea annulleres, for så vidt som den vedrører sagsøgeren.
DA Den Europæiske Unions Tidende C 234/49

Sag anlagt den 25. juni 2010 — Unilever España og Unilever mod KHIM — Med Trans G. Poulias-S. Brakatselos (MED FRIGO S.A.)

(Sag T-287/10)

()

2010/C 234/88

Stævningen er affattet på engelsk

Parter

Sagsøgere: Unilever España S.A. og Unilever N.V. (Barcelona, Spanien) (ved lawyer C. Prat)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret:»Med Trans« G. Poulias-S. Brakatselos A.E. (Patra, Grækenland)

Sagsøgernes påstande

— Afgørelse truffet den 20. april 2010 af Andet Appelkammer ved Kontoret for Harmonisering i det Indre Marked (Varemærker og Design) (sag R 1025/2009-2) annulleres.

— Sagen hjemvises til Indsigelsesafdelingen ved Kontoret for Harmonisering i det Indre Marked (Varemærker og Design) med henblik på yderligere undersøgelse af beviserne og en vurdering af, hvorvidt artikel 8, stk. 1, litra b), artikel 8, stk. 4 og 5, i Rådets EF-varemærkeforordning finder anvendelse.

— Subsidiært ændres den anfægtede afgørelse, og der træffes afgørelse i sagen.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket:»Med Trans« G. Poulias-S. Brakatselos A.E.

Det omhandlede EF-varemærke: Figurmærket »MED FRIGO S.A.«, for varer og tjensteydelser i klasse 39

Indehaver af det i indsigelsessagen påberåbte varemærke eller tegn: Unilever España S.A. og Unilever N.V.

Det i indsigelsessagen påberåbte varemærke eller tegn: Den spanske varemærkeregistrering nr. 112534 af ordmærket »FRIGO« for varer i klasse 30; den spanske varemærkeregistrering nr. 123204 af figurmærket »Frigo« for varer i klasse 30; den spanske varemærkeregistrering nr. 434378 af figurmærket »Frigo«, for varer i klasse 30; den spanske varemærkeregistrering nr. 767539 af figurmærket »Frigo« for varer i klasse 30; den spanske varemærkeregistrering nr. 2148274 af figurmærket »Frigo« for varer i klasse 30; den spanske varemærkeregistrering nr. 60893 af ordmærket »FRIGO S.A.« for »fremstilling og produktion af is og mælkeprodukter«

Indsigelsesafdelingens afgørelse: Afslag på indsigelsen

Appelkammerets afgørelse: Afslag på klagen

Søgsmålsgrunde: Tilsidesættelse af regel 19, stk. 2, nr. a, litra ii), i Kommissionens forordning (EF) nr. 2868/95, idet appelkammeret fejlagtigt fandt, at sagsøgeren ikke havde indgivet alle de fornødne beviser for eksistensen, gyldigheden og beskyttelsesomfanget af sagsøgerens ældre varemærke, hvorpå indsigelsen var støttet. Tilsidesættelse af regel 19, stk. 3, sammenholdt med regel 98, stk. 1, i Kommissionens forordning (EF) nr. 2868/95, idet appelkammeret fejlagtigt vurderede, at de af sagsøgeren indgivne oversættelser ikke var tilstrækkeligt klare og velstrukturerede.
DA Den Europæiske Unions Tidende C 234/45

Sag anlagt den 22. juni 2010 — El Coto De Rioja mod KHIM — Álvarez Serrano (COTO DE GOMARIZ)

(Sag T-276/10)

()

2010/C 234/80

Stævningen er affattet på spansk

Parter

Sagsøger: El Coto De Rioja, S.A. (Oyón (Alava), Spanien) (ved abogados J. Grimau Muñoz og J. Villamor Muguerza)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: María Álvarez Serrano (Gomariz Leiro (Orense), Spanien)

Sagsøgerens påstande

— Afgørelse truffet den 28. april af Fjerde Appelkammer ved Kontoret for Harmonisering i det Indre Marked (KHIM) (sag R 1020/2008-4) annulleres, og EF-varemærke nr. 2 631 828 for varer i klasse 33, der indeholder ordbestanddelen »COTO DE GOMARIZ«, erklæres ugyldigt

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: figurmærket, der indeholder ordbestanddelen COTO DE GOMARIZ (registreringsansøgning nr. 2 631 828) for varer i klasse 33 »vin«

Indehaver af EF-varemærket: María Álvarez Serrano

Indgiveren af begæringen om, at EF-varemærket erklæres ugyldigt: EL COTO DE RIOJA S.A.

Varemærkerettigheder påberåbt af indgiveren af ugyldighedsbegæringen: EF-ordmærket »COTO DE IMAZ« (nr. 339 333) for varer i klasse 29, 32 og 33, EF-ordmærket »EL COTO« (nr. 339 408) for varer i klasse 29, 32 og 33, og de velkendte spanske varemærker »EL COTO« og »COTO DE IMAZ« for »vin«

Annullationsafdelingens afgørelse: Det anfægtede varemærke erklæret ugyldigt

Appelkammerets afgørelse: Annullation af den anfægtede afgørelse og afslag på begæringen om ugyldighed

Søgsmålsgrunde: Urigtig anvendelse af artikel 52, stk. 1, i forordning nr. 207/2009 om EF-varemærker, sammenholdt med samme forordnings artikel 8, stk. 1, litra b), og stk. 5.